ระเบียบการประปานครหลวงระเบียบการประปานครหลวงฉบับที่ ๑๒ว่าด้วยการให้ส่วนลดค่าน้ำประปาแก่ทหารผ่านศึกและครอบครัว(พ.ศ. ๒๕๔๗) [๑] เพื่อให้การให้ส่วนลดค่าน้ำประปาแก่ทหารผ่านศึกและครอบครัวสอดคล้องกับมติคณะรัฐมนตรี อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๑๒ ว่าด้วยการให้ส่วนลดค่าน้ำประปาแก่ทหารผ่านศึกและครอบครัว (พ.ศ. ๒๕๔๗)ข้อ ๒ ระเบียบนี้ให้ใช้บังคับตั้งแต่วันที่ ๑๕มีนาคม พ.ศ. ๒๕๔๗ เป็นต้นไปข้อ ๓ ให้ยกเลิกระเบียบการประปานครหลวง ฉบับที่๑๒ ว่าด้วย การให้ส่วนลดค่าน้ำประปาแก่ทหารผ่านศึกและครอบครัว (พ.ศ. ๒๕๔๔) ข้อ ๔ ให้รองผู้ว่าการ (บริการ)เป็นผู้รักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้ข้อ ๕ ในระเบียบนี้คำว่าครอบครัว หมายถึงคู่สมรสที่ชอบด้วยกฎหมายของทหารผ่านศึก บิดา มารดาของทั้งสองฝ่ายบุตรที่ชอบด้วยกฎหมายของทหารผ่านศึกและผู้อุปการะโดยศีลธรรมของทหารผ่านศึกข้อ ๖ทหารผ่านศึกหรือครอบครัวที่มีสิทธิได้รับส่วนลดค่าน้ำประปามีดังนี้๖.๑ ทหารผ่านศึกประจำการได้แก่ผู้รับพระราชทานเครื่องราชอิสริยาภรณ์อันมีศักดิ์รามาธิบดีด้วยความกล้าหาญเหรียญดุษฎีมาลาเข็มกล้าหาญหรือเหรียญกล้าหาญเหรียญงานพระราชทานสงครามในทวีปยุโรปหรือเหรียญชัยสมรภูมิหรือเหรียญพิทักษ์เสรีชนชั้นที่ ๑๖.๒ ทหารผ่านศึกนอกประจำการ ได้แก่๖.๒.๑ผู้ได้รับบัตรประจำตัวทหารผ่านศึกนอกประจำการบัตรชั้นที่ ๑๖.๒.๒ผู้ได้รับบัตรประจำตัวทหารผ่านศึกนอกประจำการบัตรชั้นที่ ๒๖.๓ ครอบครัว ได้แก่๖.๓.๑ ครอบครัวทหารผ่านศึกนอกประจำการบัตรชั้นที่ ๑๖.๓.๒ ครอบครัวทหารผ่านศึกผู้ถือบัตรชั้นที่ ๑(ครอบครัวทหารที่เสียชีวิตขณะปฏิบัติหน้าที่)๖.๓.๓ครอบครัวทหารที่ได้รับพระราชทานเหรียญงานพระราชทานสงครามในทวีปยุโรปหรือเหรียญชัยสมรภูมิที่ทางราชการสามเหล่าทัพออกสมุดคู่มือให้๖.๓.๔ ทายาทผู้ได้รับพระราชทานเหรียญชัยสมรภูมิข้อ ๗ทหารผ่านศึกหรือครอบครัวมีสิทธิได้รับส่วนลดค่าน้ำประปาสำหรับการใช้น้ำประเภทอยู่อาศัย ในอัตราหนึ่งในสามของค่าน้ำประปาในแต่ละเดือนส่วนค่าบริการอุปกรณ์รายเดือนให้เรียกเก็บเช่นเดียวกับผู้ใช้น้ำทั่วไปการให้ส่วนลดค่าน้ำประปาให้เริ่มตั้งแต่เดือนถัดจากเดือนที่ได้รับอนุมัติเป็นต้นไปข้อ ๘ สิทธิที่จะได้รับส่วนลดค่าน้ำประปาให้สิ้นสุดลงในกรณีใด ๆ ดังต่อไปนี้๘.๑ เมื่อผู้ได้รับสิทธิถึงแก่กรรม๘.๒เมื่อครอบครัวพ้นจากความผูกพันทางครอบครัวกับทหารผ่านศึกตามกฎหมายทุกกรณี๘.๓ เมื่อผู้ได้รับสิทธิได้เลิกใช้น้ำประปาหรือโอนสิทธิการใช้น้ำให้ผู้อื่นหรือย้ายภูมิลำเนาไปอยู่ที่อื่น แต่ทั้งนี้ไม่ตัดสิทธิในการที่จะขอรับส่วนลดค่าน้ำประปาสำหรับการเป็นผู้ใช้น้ำครั้งใหม่๘.๔เมื่อผู้ได้รับสิทธิได้ละเมิดการใช้น้ำตามระเบียบของการประปานครหลวงข้อ ๙ผู้ได้รับสิทธิต้องมายื่นคำร้องแสดงตนตามแบบท้ายระเบียบนี้ต่อสำนักงานประปาสาขาที่ผู้นั้นได้รับส่วนลดค่าน้ำประปาภายในเดือนมกราคมของทุกปีพร้อมกับแสดงบัตรประจำตัวหรือสมุดคู่มือประจำครอบครัวทหารและสำเนาทะเบียนบ้านของเดือนปัจจุบันจึงจะมีสิทธิได้รับส่วนลดค่าน้ำประปาตามระเบียบนี้ต่อไปได้ถ้าผู้ได้รับสิทธิไม่มาแสดงตนภายในกำหนดในวรรคแรกจะถูกงดสิทธิตั้งแต่ประจำเดือนกุมภาพันธ์เป็นต้นไปและจะได้รับสิทธิตามเดิมตั้งแต่เดือนถัดจากที่มาแสดงตนบทเฉพาะกาลข้อ ๑๐ บรรดาคำสั่ง หลักเกณฑ์หรือวิธีปฏิบัติที่ใช้บังคับอยู่ก่อนวันที่ประกาศใช้ระเบียบฉบับนี้ให้คงใช้บังคับต่อไปเท่าที่ไม่ขัดหรือแย้งกับระเบียบฉบับนี้จนกว่าจะมีคำสั่งหลักเกณฑ์ หรือวิธีปฏิบัติในเรื่องนั้น ๆ ตามระเบียบฉบับนี้ประกาศณ วันที่ ๑๕ มีนาคม.พ.ศ. ๒๕๔๗สุธรรม ชัชวาลวงศ์ผู้ว่าการการประปานครหลวง[เอกสารแนบท้าย]๑.คำขอรับส่วนลดค่าน้ำประปา(ดูข้อมูลจากภาพกฎหมาย)อัมภิญา/พิมพ์๑๔ มกราคม ๒๕๕๑หทัยภัทร/ตรวจ๔ กุมภาพันธ์ ๒๕๕๑สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๔๓ ง/หน้า ๘๙/๒๑ เมษายน ๒๕๔๗